**PROVEDBENI PLAN OTVARANJA OSNOVNE ŠKOLE SUKOŠAN ZA POČETAK ŠKOLSKE GODINE 2021./2022.**

Poštovani roditelji,

Hrvatski zavod za javno zdravstvo dana 26. kolovoza 2021. godine objavio nove Upute vezane uz rad osnovnih škola u školskoj godini 2021./2022. Prema sadašnjim epidemiološkim uvjetima rad u školi uz pridržavanje preporučenih uputa smatra se jednako sigurnim za djecu i zaposlenike kao i rad od kuće, Stoga, od ponedjeljka 6. rujna 2021. godine svi roditelji mogu poslati učenike razredne i predmetne nastave u školu.

Kako bi svima olakšali povratak u školu i još jednom napomenuli što je bitno za uspješnu realizaciju nastave izradili smo provedbeni plan kroz nekoliko točaka.

1. **ORGANIZACIJA RADA U ŠKOLI**

- Nastava u školi će biti organizirana za učenike predmetne nastave u jutarnjoj smjeni s početkom u 8,00 sati, a za učenike razredne nastave u popodnevnoj smjeni s početkom u 14,00 sati. Iznimke su učenici 3. i 4. razreda koji će mijenjati smjene, a nastava će za njih u jutarnjoj smjeni počinjati u 8,15 kako se ne bi susretali s učenicima predmetne nastave.

- Nastava će biti organizirana u školi za sve predmete. O izvođenju dopunske i dodatnenastave te izvannastavnih aktivnosti dobit ćete upute od učitelja u ponedjeljak

- Svaka odgojno–obrazovna skupina boravi u jednoj prostoriji-učionici

- Ukoliko je moguće djeca u klupama sjede na udaljenosti od 1,5 m, a u ostalim

slučajevima učenici će morati nositi medicinske maske

- Koliko je god moguće smanjit će se fizički kontakt djece iz jedne odgojno-obrazovne

skupine s drugom djecom, roditeljima/starateljima druge djece i drugim djelatnicima

ustanove

- Zabraniti će se ulazak drugih osoba u prostoriju sve dok djeca borave u njoj

- Nastava tjelesne i zdravstvene kulture izvodit će se na otvorenom prostoru dok god budu

to dozvoljavali vremenski uvjeti

- Do daljnjeg su zabranjeni svi posjeti školama (npr. gosti-predavači, kazališne predstave)

- Poticat će se boravak djece na otvorenom

1. **ORGANIZACIJA PROSTORA**

Nastava će se organizirati prema rasporedu učionica.

**JUTARNJA SMJENA:**

MATIČNA ŠKOLA

**5.RAZRED** – 2. i 3. učionica u prizemlji zgrade

**6.RAZRED** – 1. i 4. učionica u prizemlji zgrade i učionica 2. na katu

**7.RAZRED** – 1. i 4. učionica na katu zgrade

**8.RAZRED** – 3. i učionica tehničke kulture na katu zgrade

PODRUČNA ŠKOLA DEBELJAK

Učionice po uobičajenom rasporedu

**POPODNEVNA SMJENA:**

MATIČNA ŠKOLA

**1.RAZRED** – 2.i 3. učionica u prizemlji zgrade

**2.RAZRED** – 4. učionica u prizemlji zgrade

**3.RAZRED** – 5. učionica u prizemlji zgrade i 5. učionica na katu zgrade

**4.RAZRED** – 5. učionica u prizemlji zgrade i 5. učionica na katu zgrade

1. **DOLAZAK DJECE U ŠKOLU**

**JUTARNJA SMJENA:**

**-** Djeca pred školu dolaze **najranije** u 7.45, nastava počinje u **8.00**

- Učenici 5. i 6. razreda ulaziti će u pratnji dežurnog djelatnika u školsku zgradu na glavni ulaz dok će učenici 7. i 8. razreda u ulaziti sa stražnjeg ulaza stoga molim da se tako učenici i grupiraju (5. i 6. razred ispred, a 7. i 8. razred sa zapadne strane školske zgrade)

- Učenici 3. i 4. razreda će mijenjati smjenu svaki drugi tjedan, a nastava će im ujutro započinjati u 8,15 i zato će pred školu dolaze **najranije** u 8.05

**POPODNEVNA SMJENA:**

**-** Djeca pred školu dolaze **najranije** u 13.45, nastava počinje u **14.00**

- Učenici 1. i 2. razreda ulaziti će u pratnji dežurnog djelatnika u školsku zgradu na glavni ulaz dok će učenici 3. i 4. razreda u ulaziti sa stražnjeg ulaza stoga molim da se tako učenici i grupiraju (1. i 2. razred ispred, a 3. i 4. razred sa zapadne strane školske zgrade)

**Napomene:**

- Nije potrebno da roditelji/skrbnici dovode dijete u školu ili odvode iz škole, ali ukoliko se roditelji odluče dovoditi i odvoditi djecu potrebno je izbjegavati kontakt s drugim roditeljima te je zabranjen ulazak u školu osim u iznimnim situacijama

- Obavezno je korištenje medicinske maske pri ulasku u školu na putu do učionice te pri prolasku hodnikom (ukoliko učenik ide na toalet ili na putu za knjižnicu isl.)

- Na ulazu u školu bit će barijera za dezinfekciju potplata te pripremljeno sredstvo za dezinfekciju ruku i upute za korištenje. Ipak preporuka je da djeca redovitije peru ruke tekućom vodom i sapunom, a dezinficijensi će se koristiti samo pri ulasku u šklu.

-Prostor učionice će se redovito prozračivati i to spremačica prije i nakon nastave i učiteljica tijekom nastave. Nakon nastave kompletna dezinfekcija svih prostorija

1. **ZAŠTITA DJECE**

* **Roditelj**/**skrbnik ima obvezu povremeno, prije polaska djeteta, u školu izmjeriti tjelesnu temperaturu te u slučaju povišene tjelesne temperature ne dovodi dijete u školu, već se javlja učiteljici, izabranom pedijatru ili obiteljskom liječniku radi odluke o testiranju na COVID-19.**
* Ako dijete razvije simptome COVID infekcije tijekom boravka u školi učiteljica će odmah obavijestiti roditelje, koji moraju u najkraćem roku doći po dijete.
* Djeca sa znakovima drugih bolesti, ne dolaze u školu.
* Molimo roditelje da pri dolasku u školu djecu opskrbe medicinskom maskom (preporuka je da to budu platnene i perive maske radi manjih troškova), a u slučaju gubitka ili oštećenja iste škola će imati određeni broj rezervnih.
* Djecu treba poticati na fizičku distancu, higijenu ruku, ne dodirivanje usta, nosa, očiju i lica te da pri kihanju i kašljanju treba okrenuti lice od drugih osoba.

1. **ZAŠTITA DJELATNIKA**

* Svi djelatnici će svakodnevno ujutro, prije dolaska u školumjeriti temperaturu, o čemu će se voditi evidencija
* U slučaju povišene tjelesne temperature kod zaposlenika, ravnatelj škole će obavijestiti liječnika i postupiti prema uputama HZJZ-a.
* Djelatnici seu školi moraju nositi medicinske maske te se pridržavati općih uputa socijalnog distanciranja i održavanja higijene.
* Djelatnici se izvan ustanove i nakon radnog vremena moraju pridržavati općih uputa socijalnog distanciranja i održavanja higijene.

Ravnatelj:

Branimir Peričić

Sukošan, 30. kolovoza 2021.